open-index/open-wikipedia-markdown huggingface dataset:
Definert døgndose

**Definert døgndose** (forkortes **DDD**) er en internasjonal, standardisert måleenhet for legemiddelforbruk og fastsettes av Verdens helseorganisasjon (WHO).

WHO definerer at DDD er «antatt gjennomsnittlige døgndose brukt ved preparatets hovedindikasjon hos voksne». 

## Anvendelse
DDD fastsettes av WHO på bakgrunn av en vurdering av bruken internasjonalt, selv om de nasjonale terapitradisjonene kan variere fra et land til et annet (for eksempel bruksområde og doseringsanbefalinger). DDD bør derfor betraktes som en teknisk verdi. 

Definerte døgndoser gjør det mulig å sammenligne forbruket mellom nasjoner, regioner og ulike helseinstitusjoner, samt å beskrive trender i legemiddelbruken over tid. 

## Forbehold
DDD er en *antatt* størrelse, og må ikke forveksles med anbefalt dose, terapeutisk dose eller med dose som lege forskriver for en enkelt pasient. Dosering for enkeltpasienter vil ofte avvike fra DDD fordi behandlingen må individualiseres og ta hensyn til pasient (for eksempel høyde og vekt), sykdomsbilde og farmakokinetiske vurderinger. 

Eksempelvis er morfins DDD-verdi 100 mg, noe som indikerer at den vanligste vedlikeholdsdose av morfin er 100 mg per døgn hos de pasienter som benytter morfin for dets definerte hovedindikasjon – smertebehandling ved kreft.

Et vanlig problemstilling når man sammenligner ulike legemidler, er det at de ulike produktene kan inneha ulik størrelse og relativ potens i forhold til hverandre. Det å for eksempel sammenligne 1&nbsp;g kodein med 100&nbsp;mg morfin kan i seg selv være forvirrende, spesielt om for eksempel ulike land benytter ulike doser. 

Et preparat som kan brukes ved forskjellige indikasjoner, kan ha tilsvarende forskjellig DDD for hver indikasjon.

Et kombinasjonspreparat inneholder to eller flere virkestoffer, men har bare én definert døgndose, slik at det kan bli vanskelig å sammenligne kombinasjonspreparat og enkeltpreparat .

## Utregning
Formelen for utregning av DDD (her for en pasient, men gjøres som regel for en hel pasientgruppe):

legemiddel\ forbruk(DDD) = \frac{enheter\ forskrevet  \times mengde\ legemiddel\ per\ enhet}{WHOs\ DDD\ anslag }

### Eksempel
Paracetamol har en DDD-verdi oppitt som 3&nbsp;g for *hovedindikasjonen* (korttidsbehandling for moderate smerter) hos en *voksen pasient*. Eller sagt på en annen måte: en pasient som  inntar 3&nbsp;g paracetamol per døgn, forbruker 1 DDD paracetamol pr. dag. (3&nbsp;g tilsvarer seks standard 500&nbsp;mg tabletter.)

En pasient som i løpet av seks dager inntar 24 tabletter á 500&nbsp;mg har inntatt tilsammen 12&nbsp;g paracetamol (24 &times; 500&nbsp;mg).

\frac{12g\ \left( total\ medikamentmengde \right) }{3g\ \left( mengde\ i\ en\ DDD\right) } = 4\ DDD

Pasientens forbruk i g/døgn: fire tabletter á 500 mg = 2&nbsp;g. Pasientens forbruk i DDD/døgn: en dags forbruk/WHOs DDD anslag = 2&nbsp;g / 3&nbsp;g  = 0,66 DDD/døgn

## Referanser


## Eksterne lenker
* World Health Organisation Collaborative Centre for mer om DDD/ATC systemet.
* WHOs definisjon:
I’m Putting All My Eggs in One Basket

**«I'm Putting All My Eggs in One Basket»** er en amerikansk populærmusikksang, skrevet av Irving Berlin til filmen *[[Follow the Fleet]]* (1936), hvor den ble introdusert av Fred Astaire og Ginger Rogers.

## Svensk versjon
*Roni* (Ronald Sjögren) skrev en svensk tekst. Den hadde tittelen «Du ä' så väldigt lik en ja' känner». Zarah Leander med Odeon-orkestern spilte inn sangen. Den ble utgitt på 78-platene Odeon SA&nbsp;255&nbsp;247 D 2827 i Sverige og Odeon A&nbsp;180&nbsp;706 D-3306 i Norge.

## Norsk versjon
Finn Bø skrev en norsk tekst. Den hadde tittelen «Det minner så veldig - -».

Sangen ble fremført av Per Aabel, Kristian Hauger (piano), som 2. billede i 1. akt i Centralteatrets sommerspill, *Halmstrået* eller *Teatersjefen som ble vekk*, i 1940.

En del av teksten ble strøket av nazisensuren.

## Innspilling
Per Aabel spilte aldri inn sangen på plate. NRK gjorde imidlertid et opptak av den.

## Notable innspillinger
*Ella Fitzgerald og Louis Armstrong. Utgitt på den doble LP-platen, *[[Ella and Louis Again]]* (Verve MGV 4006-2), i 1957.
*Ella Fitzgerald. Utgitt på den doble LP-platen, *[[Ella Fitzgerald Sings the Irving Berlin Songbook]]* (Verve MGVS 6005-2), i 1958.

## Referanser
Tula (Tamaulipas)

**Tula** er en by og en kommune i det sørvestlige hjørnet av den meksikanske delstaten Tamaulipas. Kommunen hadde 27&nbsp;572 innbyggere i 2010, hvorav 10&nbsp;043 bodde i sentrum av byen. Kommunen har et areal på 3062,33 km².

Tula blei grunnlagt 22. juli 1617 av fransiskanermunken Juan Bautista de Mollinedo, og regnes som Tamaulipas' eldste by. Den har en godt bevart arkitektur fra presidentperioden til Porfirio Díaz. Den er også kjent for sine tradisjonelle håndverksprodukter, særlig lærplagg. I kommunen ligger pyramiden El Cuizillo, som er den eneste av sitt slag og den største i Tamaulipas. I 2011 fikk Tula status som «Pueblo Mágico».

## Referanser


## Eksterne lenker
*
Belize under OL

**[[Belize]]** deltok første gang i olympiske leker under Sommer-OL 1968 i Mexico by og har siden deltatt i samtlige sommerleker unntatt Sommer-OL 1980 i Moskva, som de boikottet. De har aldri deltatt i vinterlekene. Belize har aldri vunnet noen medalje.

Under sommerlekene i 1968 og 1972 deltok landet under koloninavnet Britisk Honduras.

## Medaljeoversikt

## Eksterne lenker
* Belizes OL-statistikk på Olympedia.org
* Belizes OL-statistikk  på Sports-reference.com
Sombrerete

**Sombrerete** er en by og en kommune vest i den meksikanske delstaten Zacatecas. Kommunen hadde 61&nbsp;188 innbyggere i 2010, hvorav 21&nbsp;702 bodde i selve byen. Kommunens areal er på 3&nbsp;571 km². Byen ligger på en høyde av 2&nbsp;317 meter over havet.

Den viktigste økonomiske aktiviteten i Sombrerete er gruvedrift. Det drives også mye landbruk. Byen har godt bevart arkitektur fra kolonitida, deriblant mange vakre templer. I 2012 fikk den status som «Pueblo Mágico».

## Bilder

Fil:San_Francisco_Church_and_Convent,_Sombrerete,_Zacatecas_(25-10-2005).jpg|San Francisco-tempelet og San Francisco-konventet
Fil:Santo Domingo(noche).jpg|Santo Domingo-tempelet
Fil:Sombrerete Portales.JPG|Los Portales i sentrum av Sombrerete


## Referanser


## Eksterne lenker
*
Rotwitt

**Rotwitt** kan vise til blant annet: 
  
* Carl Eduard Rotwitt (1812 &ndash; 1860), en dansk politiker (statsminister).
* Regjeringen Rotwitt, Danmarks regjering 2. desember 1859 &ndash; 24. februar 1860.
Klerksdorp

**Klerksdorp** er en by med  innbyggere i provinsen Bokone Bophirima i Sør-Afrika. Byen ligger på 1325 moh om lag 15 mil sørvest for Johannesburg og ble grunnlagt i 1837 som det første boersamfunnet i daværende Transvaal. Byen er et jernbaneknutepunkt og om man tar med omkringliggende steder som Orkney, Kanana, Stilfontein, Khuma, Hartbeesfontein og Tigane, bor det mer enn  personer i området. I 1886 fant man gull i området, og fremdeles er gruveindustri en viktig del av næringslivet her. I tillegg er distriktet et viktig jordbruksdistrikt i Sør-Afrika.

Vinneren av Nobels fredspris Desmond Tutu og Sør-Afrikas tidligere president Theophilus Ebenhaezer Dönges er kjente personer fra Klerksdorp.
Gabel

**Gabel**:

; Etternavn:
* Christoffer von Gabel
* Frederik Gabel
* Seth Gabel

; Stedsnavnet:
* Gabels gate (Oslo)
* Jablonné nad Orlicí (tysk: *Gabel an der Adler*)
* Jablonné v Podještědí (tysk: *Deutsch Gabel*)
* Gápel (tysk: *Gabel*)

## Se også
* Sanel Gabela (* 1980)
* Gabelle
* Gaffel

## Referanser
Tin Roof Blues

**«Tin Roof Blues»** er en amerikansk jazzkomposisjon, som først ble spilt inn på plate av the New Orleans Rhythm Kings i 1923. Den ble skrevet av bandmedlemmene Paul Mares, Ben Pollack, Mel Stitzel, George Brunies og Leon Roppolo. Låten har blitt en jazzstandard og er én av de oftest spilte stykkene fra tidlig New Orleans-jazz.

Notene ble publisert av Melrose music, med en illustrasjon av en dansehall i Washington Avenue i New Orleans.  

Komposisjsonens opprinnelise har skapt en viss kontrovers. Det har blitt påstått av låten er basert på en tidligere komposisjon av New Orleans-pianisten Richard M. Jones, «Jazzin' Babies Blues», særskilt Joe «King» Olivers fremførelse av den. Oliver spilte inn Jones låt i juni 1923, to måneder etter at NORK's «Tin Roof Blues» ble utgitt. Lyttere påstod at the NORK allerede hadde fremført låten i flere måneder før den ble innspilt. Jazzanmelderen, Martin Williams, hevder i sin bok at «den eneste virkelige likheten [han] hører mellom dem er de begge er 12-takters blues»''.

Den enkle melodien deler «Tin Roof» og «Jazzin' Babies Blues» som samme opprinnelse. Den var kjent for tidligere New Orleans-musikere under forskjellige titler: De hvite musikerne var mer kjent med den under tittelen «Pee Hole Blues» og de «fargede» musikerne var mer kjent med den som «Don't Get Funky 'Cause Your Water's On». 

The Rhythm Kings spilte inn låten 13. mars 1923 for Gennett Records. Det eksisterer tre bevarte alternative opptak av låten fra denne sessionen. De alternative opptakene ble gjort som en del av grammofoninnspillings- og fabrikasjonsprosessen: Musikerne forventet ikke at det skulle bli utgitt forskjellige versjoner, som ville bli sammenliknet med hverandre senere. Solopartiene på originalplatene inneholdt færre improvisasjoner enn i mye av den senere jazzen og mer enn i den tidligere jazzen. Brunies og Roppolos solopartier lignet på hverandre, men var merkbart forskjellige på hvert av de tre opptakene. Brunies fortsatte med å spille solopartiet fra det mest berømte opptaket av the NORK's innspilling i resten av sin karriere.

## Norsk versjon
Sværre Bævre og Bias Bernhoft har skrevet en norsk tekst. Den norske tittelen er «Typene».

### Innspilling
*Leif Juster med Edderkoppens sekstett – Kapellmester Arild Andresen, Jørg Petter Røed – Robert Normann – Per Onsum – Bjarne Hansen – Leif Arne Jørgensen. Innspilt i Oslo 24.september 1954. Utgitt på 78-platen his Master's Vocie A.L.&nbsp;3449. 
## Referanser
Anne Lise Aas

**Anne Lise Aas Rognlien** (født 1. april 1925 i Oslo, død 21. august 2020) var en norsk interiørarkitekt og designer.

Aas var utdannet fra SHKS 1946 og Skolen for Boligindredning i København 1949. Hun arbeidet for arkitekt Knut Knutsen 1949-1952, for Karen og Odd Brochmann 1953–1955, og for Den norske husflidsforening 1955–1962. Hun hadde egen praksis i Oslo fra 1962. Hun utførte innredningsoppdrag og tegnet møbler, mindre tregjenstander, tekstiler, glass og lamper. Hun var arkitekt for utstillinger av møbler, brukskunst og arkitektur, og gjennom forfatterskap og foredrag søkte hun «å fremme en sunn og enkel livsstil med rot i nordiske tradisjoner.» Hun mottok Jacobprisen i 1973.

Hun skrev artikler i *[[Urd (ukeblad)|Urd]]*, *[[Bonytt]]*, *[[Arkitektnytt]]*, *[[Fortidsvern]]* og *[[Norsk Husflid]]*. Hun skrev og redigert bøkene *Bonytt idebok* (1969) og *Rom og møbler gjennom 50 år* (til Norske interiørarkitekters og møbeldesigneres landsforenings jubileum 1995).

Hun var gift med arkitekt Dag Rognlien.

## Referanser
Hydrografi

**Hydrografi** er grenen av anvendt vitenskap som omhandler måling og beskrivelse av de fysiske egenskapene til hav, kystområder, innsjøer og elver, så vel som med forutsigelse av deres endring over tid, for det primære formålet med navigasjonssikkerhet og til støtte for alle andre marine aktiviteter. Det omfatter også økonomisk utvikling, sikkerhet og forsvar, vitenskapelig forskning og miljøvern og de kjemiske og fysiske forholdene i havvannet, så som salinitet, temperatur og sirkulasjon.

Som en vitenskap ble hydrografi født ut av kartografi. En som jobber med hydrografi kalles hydrograf. Begrepet omfatter også arbeidet som ligger til grunn for utgivelsen av sjøkart, beskrivelse av farvann, tidevannstabeller og lignende.

Storskala hydrografi utføres av nasjonale og internasjonale organisasjoner, som utsteder kart og annet beskrivende materiale for navigasjon. Den viktigste internasjonale organisasjonen er Den internasjonale hydrografiske organisasjon (IHO). Hydrografi omfatter også studiet av tidevann, havstrømmer, bølger, havdyp, samt katalogisering av skjær, steiner og stimer av fisk som kan påvirke skipsfarten. I motsetning til oseanografi omhandler hydrografi kyst- og havneområder, samt andre sentrale steder for skipsfart, for eksempel plasseringen av fyrtårn og andre veimerker som hjelper navigeringen. En beslektet vitenskap er batymetri, som kartlegger og beskriver topografien til havdypet.

For norske kyst- og havområder er det sjødivisjonen i Statens kartverk som utfører kartleggingsarbeidet og gir ut sjøkart. 

## Referanser
KBS World

**KBS World** er navnet på Korean Broadcasting System sine internasjonale sendinger. De består av radio- og TV-sendinger som distribueres via selskapene KBS World Radio og KBS World TV.

Utenlandssendingene til Korean Broadcasting System (KBS) startet i 1953 med radiosendinger fra *The Voice of Free Korea*. I 1968 ble kanalen innlemmet i KBS, som i mars 1973 ble omorganisert til å bli en public service-kringkaster. Radiokanalen fikk da navnet *Radio Korea* og i august 1994 *Radio Korea International*. I juli 2003 ble TV-kanalen KBS World startet, med koreanere utenfor landets grenser som målgruppe. I mars 2005 ble navnet på radiosendingene endret til *KBS World Radio*.

## Sendinger

KBS World Radio er utenlandssenderen til KBS, som sender nyheter, kultur, musikk og underholdning, foruten koreanskkurs på 10 språk, foruten koreansk. Fremmedspråkene er engelsk, japansk, fransk, russisk, mandarin, spansk, indonesisk, arabisk, tysk og vietnamesisk.

TV-sendingene sendes bare på koreansk, men med teksting på engelsk og mandarin. Det er etablert egne kanaler for TV-markedene i Japan, USA og Canada.

KBS har dessuten etablert egne datterselskap i Japan (KBS Japan) og USA (KBS America) som opererer egne sendinger mot Japan og USA.

## Eksterne lenker
*
Rocher du Débarquement

**Rocher du Débarquement** er en isfri klippeøy som markerer den nordlige utstrekningen av îles Dumoulin og den nordvestre utstrekningen av Archipel de Pointe-Géologie i Terre Adélie, Frankrikes territorialkrev i Antarktis.

Den franske antarktisekspedisjonen 1837–40 under kaptein Jules Dumont d'Urville gjennomførte en ilandstigning på vestsiden av den høyeste av de vestligste holmene i dette området i januar 1840 og ga den navnet Rocher du Débarquement, «Ilandstigningsklippen». Sikker identifisering av denne klippen har ikke vært mulig, men på bakgrunn av flyfotografier tatt av Operation Highjump i 1946–47 og undersøkelser og geologiske studier gjennomført av en fransk ekspedisjon i perioden 1950–52, er Rocher du Débarquement sannsynligvis identisk med ilandstigningsstedet til d'Urville.

Rocher du Débarquement ble i 2006 oppført på lista over historiske steder og kulturminner i Antarktis.

## Kilder
*
Astrid Charlotte Kristiansen

**Astrid Charlotte Johansen Bussartsang Kristiansen** (født 24. juli 1991) er en norsk kampsportutøver fra Tønsberg, og representerer Tønsberg NTN Taekwon-Do klubb.

Hun har sort belte i taekwondo (stilarten ITF og NTN) og er instruktør i VK1. Hun ble landsmester i ITF taekwondo i 2010. Hun er også Eurocup-mester i side high kick. Hun ble «Beste senior fargebelte dame» på Norges Cup II i 2011.

Hun deltok i Mixed Martial Arts i *[[Norges beste fighter]]* i Thailand i 2012, og tapte første kamp mot thaibokseren Anna Tatjana Lie.

## Referanser
Kaare Norge

**Kaare Norge** (født 12. juli 1963) er en dansk klassisk gitarist.

Han er utdannet på Det Jyske Musikkonservatorium i 1988, og har alt fra kjent klassisk musikk til pop og folkemusikk på repertoaret.

Han har gjennom karrieren gitt over 2000 konserter, både i Danmark og utenlands. I 1991 ble Norge den første klassiske musiker som har spilt på Roskilde-festivalen. Utenfor Danmarks grenser er han mest kjent for sitt arrangement av Led Zeppelins *[[Stairway to Heaven]]*, som han spilte inn på sin CD *[[La Guitarra]]* i 1994.

## Diskografi
* 1991 - *Tango*
* 1992 - *Con Amore*
* 1993 - *Bach, Rodrigo, Paganini* 
* 1994 - *La Guitarra*
* 1996 - *Movements*
* 1996 - *Guitar Player*
* 1998 - *Made of Dreams* (med Claus Raahauge)
* 1998 - *Morning Has Broken*
* 1998 - *Classic*
* 1999 - *Christmas*
* 2000 - *La Cumparsita*
* 2001 - *A Mi Amor*
* 2002 - *Guitarra La Classica*
* 2003 - *Here Comes the Sun*
* 2004 - *Silence of the Spanish Guitar*
* 2005 - *Recital*
* 2006 - *Fantasia*
* 2006 - *Portrait of an artist* (DVD-video, produsert av Jesper Brinck)
* 2009 - *Viva La Musica*
* 2011 - *Beatles from My Heart*
* 2011 - *Denmark*
* 2013 - *Fiesta*
* 2015 - *The Song The Melody – Carl Nielsen*
* 2018 - *Variation*
* 2021 - *Amoroso*

## Referanser


## Eksterne lenker
* 
* 
*  Grafisk diskografi – Kaare Norge
Bilandsloven

**Lov om Bouvet-øya, Peter I's øy og Dronning Maud Land m.m.** (LOV 1930-02-27 nr 03), også kalt **Bilandsloven**, er en norsk lov som underlegger Bouvetøya, Peter I Øy og Dronning Maud Land norsk statshøyhet som biland.

Loven tilrettelegger for at det kan utarbeides forskrifter om miljøvern i bilandene. Loven hjemler også utarbeidelse av nærmere regler til gjennomføring av bestemmelser som Norge har sluttet seg til, slik som bestemmelsene i Protokoll om miljøvern til Antarktistraktaten.

## Eksterne lenker
* Lov 27. februar 1930 nr. 3 om Bouvet-øya, Peter I's øy og Dronning Maud Land m.m. (bilandsloven) Justis- og politidepartementet
* Loven i fulltekst Lovdata
St. Olav – katolsk kirkeblad

***St. Olav – katolsk kirkeblad*** gis ut av Norsk katolsk bisperåd. Redaktører er Hans Rossiné og Nils Heyerdahl.

Kirkebladet oppsto da *[[St. Olav tidsskrift]]* og kirkebladet *Broen* ble slått sammen 1. januar 2010.

Kirkebladet sendes gratis til alle som har meldt fra at de ønsker det, i hovedsak registrerte katolske husstander.

## Eksterne lenker
* St. Olav – katolsk kirkeblad
Per Nedreberg

**Peder Johnsen Nedreberg** (også kjent som **Per Nedreberg**) (født 29. juli 1886 på gården Nedreberg, br. nr. 1 i Stryn, død 26. mai 1973). Han overtok gården Nedreberg, br. nr. 1 i 1922. Han dyrket jorden, planta mange frukttrær og fikk rydda det meste av heimebø'en, slik at den kunne slåes med maskin. Han satte opp sirkelsag på Lindset i 1920, da strømmen kom. Nedreberg kjøpte motorsprøyte i 1947 og motorslåmaskin i 1955. I 1955-56 boret han etter vann.

Han giftet seg 17. juni 1920 med Dina Bertina Karolusdatter Marså.

Nedreberg var varaordfører i Stryn (1926–1928) og ordfører i to perioder (1938-1940 og 1945).

## Kilder
*Peder Olsen Nedreberg hos geni.com
Baringosjøen

**Baringosjøen** er en cirka 108 km² stor grunn endorheisk sodasjø (pH ±9, salinitet 0,5–0,7), men arealet minker. Innsjøen, som har uklar (tubid) vannkvalitet (tubiditet ) og grønnskjær (på grunn av produksjonen av blågrønnbakterier som pågår der), ligger øst i Riftdalen, i Kenya, på omkring  meters høyde. Den drenerer et område på cirka  og har tilløp fra en rekke elver, hvorav to (Perkerra og Molo) med kontinuerlige vannmasser gjennom året.

Baringosjøen er kjent for sitt yrende dyreliv, og spesielt mange arter med fugler. Den tilhører det enorme Riftdalen-systemet, som består av forsenkninger og store sprekker som oppsto på grunn av at de afrikanske og arabiske kontinentalplatene beveget seg bort fra hverandre for omkring 35 millioner år siden.

Baringosjøens areal er minkende. Omkring midten på 1970-tallet utgjorde arealet cirka , men vannstanden ble dramatisk redusert i det neste tiåret. Omkring 1985 utgjorde vannspeilet et arealet på cirka , og innsjøen fortsatte å minke, om enn ikke like hurtig. I dag (per 2016) utgjør vannspeilet omkring . Prognosene tilsier imidlertid at innsjøen mest trolig vil fortsette å minke, til den omkring 2050 vil ha et areal på cirka .

## Referanser


## Eksterne lenker
*
Kjell Ursin-Smith

**Kjell Ursin-Smith** (født 31. juli 1945) er en tidligere næringslivsleder og politiker (H). Han var leder av oljemessen Offshore Northern Seas (ONS) i Stavanger 1999-2012.

Ursin-Smith var elev ved Kongsgård skole i Stavanger.  
Han er utdannet sosionom ved Sosialhøgskolen i Stavanger i 1969. Etter endt utdanning startet han som opplysningssekretær ved Sosialkontoret i Bergen.

Han returnerte til Stavanger tidlig på 1970-tallet og arbeidet til 1981 i Stavanger kommune. I 1981 ble han personlig sekretær og rådgiver for kommunalminister Arne Rettedal. I 1986 ble han utnevnt til statssekretær i kommunaldepartementet. I tiden 1984 til 1991 var han kommunalråd og medlem av kommunalutvalget i Stavanger kommune.

I 1988 begynte han i Kværner og Rosenberg Verft, en jobb som førte ham til Storbritannia i stillinger som administrerende direktør for Kværner UK og Kværner International.

I 1999 ble Ursin-Smith ansatt som administerende direktør i Stiftelsen ONS, også kjent som oljemessen i Stavanger. Under hans ledelse utviklet ONS seg til å bli en sentral møteplass for energibransjen med fokus på teknologi, bærekraft og internasjonalt samarbeid. 

I 2012 gikk Ursin-Smith av med pensjon og etablerte eget konsulentfirma.

Ursin- Smith har vært styreleder i Næringsrådet for Rogaland, Stavanger Forum, Stavanger Næringsselskap,  Innovation ASA og Norrøna Storkjøkken. Han har også hatt styreverv i Hitec Vision, Hinna Park, Rosenborg Verft og Fretex samt i flere selskaper innen Kværnersystemet.

Av offentlige styrer/råd kan nevnes Rådet for innvandrerspørsmål, Rådet for samfunnsforskning, Hovedkomiteen for reformer i lokalforvaltningen, Jæren Utbyggingsselskap og Forus Industritomteselskap.

I 2006 ble Ursin-Smith utnevnt til honorær konsul for Mexico. I 2018 ble han tildelt den meksikanske Den aztekiske ørns orden.

I 2011 ble Ursin-Smith utnevnt til årets Stavanger-ambassadør.

## Kongens fortjenstmedalje i gull
I 2008 ble Kjell Ursin-Smith tildelt Kongens fortjenstmedalje i gull.

Fylkesmann Harald Torfinn Thune sa følgende under seremonien:
:«Mange har stilt seg bak oppmodinga til Kong Harald om å tildele fortenstmedaljen til Kjell Ursin-Smith. Fylkesmannen har støtta opp om desse oppmodingane og anbefalt søknaden. Og Fylkesmannen, og mange med han, er ikkje overraska over at H.M. Kong Harald her har funne ein verdig kandidat til sin Fortenestmedalje i gull.»

I 2010 ble Ursin-Smith utnevnt til Oilman of the Year.

## Referanser


## Eksterne lenker
*
Djiboutis herrelandslag i fotball

**Djiboutis herrelandslag i fotball** er det nasjonale fotballaget til Djibouti på Afrikas horn. Landslaget administreres av det nasjonale fotballforbundet Fédération Djiboutienne de Football (FDF), som ble opprettet i 1979, og ble en del av henholdsvis CAF i 1986 og FIFA i 1994. Laget har aldri kvalifisert seg til VM-sluttspill, og har heller ikke deltatt i noen Afrikamesterskap.

## Historie
Laget spilte sin første landskamp den 5. desember 1947 under navnet *Fransk Somaliland* mot , hvor de tapte 0–5. Etter at Djibouti fikk sin uavhengighet i 1977 spilte de igjen mot Etiopia, og i deres første kamp som Djibouti tapte de hele 1–8. I 1986 spilte laget sin første større kvalifiseringskamp, som var kvalifisering til Panafrikanske leker 1987 avholdt i Kenya.

Deres første kvalifiseringskamp til et verdensmesterskap kom i 2000 da laget forsøkte seg med å bli kvalifisert til VM i fotball 2002, men tapte den innledende kvalifiseringen mot  med sifrene 2–10 over to kamper. Djibouti har aldri spilt i Afrikamesterskapet i fotball, men trakk seg for øvrig fra kvalifiseringen til både AM 2004 og AM 2008. Laget vant sin første offisielle FIFA-arrangerte kamp mot  under CAFs kvalifisering til VM i fotball 2010 og deltok deretter i gruppespillet som  til slutt vant.

## Verdensmesterskapet i fotball
* 1930 til 1938 – *Eksisterte ikke som stat/nasjon*
* 1950 til 1998 – *Deltok ikke i kvalifisering*
* 2002 – *Utslått i kvalifiseringen*
* 2006 – *Deltok ikke i kvalifisering*
* 2010 – *Utslått i kvalifiseringen*

## Afrikamesterskapet i fotball
* 1957 til 1998 – *Deltok ikke i kvalifisering*
* 2000 til 2002 – *Utslått i kvalifiseringen*
* 2004 – *Trakk seg fra kvalifisering*
* 2006 – *Deltok ikke i kvalifisering*
* 2008 – *Trakk seg fra kvalifisering*
* 2010 – *Utslått i kvalifiseringen*
* 2012 til 2013 – *Deltok ikke i kvalifisering*

## Kjente spillere
* Aden Charmakeh
* Ahmed Daher
* Ismail Ahmed Kadar Hassan

## Eksterne lenker
* FIFA.com – Djiboutis profil
Razakar

**Razakar** («Frivillige») var en paramilitær organisasjon i fyrstestaten Hyderabad. Den ble etablert av Bahadar Yar Jung i 1938. Den var da en avdeling i det muslimske partiet Majlis-e-Ittihad-ul-Muslimeen, ofte bare kalt Ittihad. Den første tiden ble razakarene benyttet til seremonier, parader og vakthold ved partimøter. Organisasjonen utviklet seg under ledelse av Kasim Razvi senere til en militant og voldelig organisasjon. Den var særlig aktiv i tiden før staten Hyderabad i 1948 ble innlemmet i Unionen India med militærmakt. Organisasjonens aktiviteter var en av grunnene til at India invaderte Hyderabad.

Razakar hadde som mål å bevare Hyderabad som en muslimsk ledet stat under nizamdynastiet. Staten Hyderabad hadde en befolkning der omkring 85% var hinduer, mens nizamen og det meste av den politiske eliten var muslimer. Razakar motsatte seg reformer som kunne svekke nizamens makt og var motstander av integrasjon av Hyderabad i det selvstendige India. Bevegelsen fikk fritt spillerom for sin aktivitet. Utover i første halvdel av 1947 ble Razakar en maktfaktor i hyderabadsk politikk. India krevde at Hyderabad skulle forby Razakar.

I januar 1948 talte bevegelsen  mann. Bevegelsen rekrutterte godt og dannet lokale selvforsvarsgrupper for å hjelpe politiet. Den tiltrakk seg også muslimske flyktninger fra Britisk India. Organisasjonens maksimale styrke er omdiskutert. Selv hevdet Razakar at den hadde  medlemmer. Britiske rapporter oppga halvparten av dette. Også India hevdet at Razakar hadde en styrke på , men tallet er sannsynligvis for høyt.

Razakar var for det meste utrustet med umoderne våpen. Det er uklart hvorvidt og i tilfelle i hvilket omfang staten Hyderabad støttet Razakar med våpen, men Razakar fikk tilgang til gamle munnladingsvåpen i form av overskuddsmateriell fra hæren og politiet. Etter delingen av India kom det anklager om våpensmugling fra Pakistan. 

Organisasjonen drev agitasjon, ble brukt for å trakassere politiske motstandere og hindubefolkningen. Razakarene foretok også raid mot landsbyer og tog i Britisk India og i juli 1948 ble indiske soldater drept i et angrep. Razakar deltok også i bekjempelse av bondeopprøret i Telangana. Organisasjonen ble fryktet av den hinduistiske, så vel som den muslimske delen av befolkningen.

Som følge av Indias invasjon av Hyderabad i Operasjon Polo i september 1948 ble Razakars makt brutt. Indias offisielle tall oppgir at Razakar ble påført et tap på 1&nbsp;373 mann. I alt 1&nbsp;911 razakarer ble tatt til fange. Organisasjonens leder, Kasim Razvi, ble arrestert og fengslet. Etter den indiske invasjonen ble razakarer arrestert og det fulgte det hevnaksjoner mot razakarer og andre muslimer. De fleste ble ikke stilt for retten, men Razvi ble, sammen med fire andre, dømt for et angrep razakarene hadde i Bibinagar.

## Referanser
Kasim Razvi

**Kasim Razvi** (født 1903, død 15. januar 1970 i Lucknow) var en politiker i staten Hyderabad. Han var fra slutten av 1946 leder i partiet Majlis-e-Ittihad-ul-Muslimeen og for den paramilitære organisasjonen Razakar.

## Liv og virke

Razvi var advokat og hadde juristutdannelse fra Aligarh Muslim University. Han tilhørte den ytterliggående fløyen i partiet Majlis-e-Ittihad-ul-Muslimeen (også kalt bare Ittihad). Den 27. desember 1946 ble Razvi valgt til leder i Ittihad. Han støttet styret til nizam Osman Ali Khan, var motstander av at staten Hyderabad skulle gå inn i det selvstendige India og så for seg at Hyderabad skulle fortsette som en selvstendig, muslimskstyrt stat. Landet hadde et hinduistisk flertall på omkring 85%. 

Under Razvis ledelse skjerpet Ittihad sin agitasjon. Det ble lagt vekt på rekruttering og trening av razakarene. Razakar-organisasjonen ble utviklet til en militant og voldelig organisasjon. Den ble benyttet mot politiske motstandere og mot hinduer og ble fryktet av den hinduistiske, så vel som den muslimske delen av befolkningen. Ittihad og Razakar ble en maktfaktor i hyderabadsk politikk og India krevde at organisasjonen skulle forbys.

Etter at India invaderte Hyderabad i september 1948, ble Razvi arrestert og fengslet. Sammen med fire andre ble Razvi dømt for å ha stått bak et angrep i Bibinagar. Han fikk sju års fengsel. Etter at han ble sluppet fri i september 1957, flyttet han til Pakistan.

## Referanser
Vestafrikansk sjiraff

**Vestafrikansk sjiraff**, **nigersjiraff**  eller **nigeriansk sjiraff** (*Giraffa camelopardalis peralta*) er en genetisk variant som internasjonalt anerkjennes som en egen underart av sjiraff. Den var opprinnelig å finne over et større område i Sahel, men er nå mer endemisk for et lite område nær hovedstaden i Niger.

Sjiraffen er 381–550&nbsp;cm høy. Hannens hale er 79–104&nbsp;cm lang. En sjiraff veier fra 550–1930&nbsp;kg.

Varianten særpreges av sine blekt utfarga flekker, som er rektangulære i formen. Den regnes som verdens mest sjeldne sjiraff og er i dag endemisk for et lite område utenfor hovedstanden Niamey i Niger. Den overlever ifølge Hassanin m.fl. kun i vill tilstand.

Tidligere ble vestafrikansk sjiraff (*G. c. peralta*) og  kordofansjiraff (*G. c. antiquorum*) ofte forvekslet eller regnet som samme underart. De viser seg imidlertid å være distinkte. Alle såkalte vestafrikanske sjiraffer i fangenskap har dessuten vist seg å være kordofansjiraffer.

Vestafrikansk sjiraff regnes som en truet (EN) underart av IUCN, som hevder at det (i 2008) var færre enn 200 individer igjen i verden, men at bestandsutviklingen var økende.. I 2013 er bestanden anslått til 310 individer, opp fra kun 50 i 1996.

## Referanser


## Eksterne lenker
*
Captain Abu Raed

***Captain Abu Raed*** er den første spillefilmen som er produsert i Jordan på over 50 år.

## Handling
Abu Raed arbeider på flyplassen Dronning Alia internasjonale lufthavn i Amman. Etter å ha oppdaget utstyr fra en ansatt i Royal Jordanian i en søppel-kasse, tror noen barn at han er en ordentlig pilot, og barna ber ham fortelle historier om alle eventyrene som de tror han har vært med på. Han forteller om sine fiktive reiser til England, Frankrike og New York, og bruker kallenavnet "Captain Abu Raed"

Men et eldre barn, Murad, vet hvem Abu Raed egentlig er, og ønsker å bevise at de andre barna tar feil. Murad reiser sammen med de andre barna til flyplassen for å vise dem sannheten om Abu Raed. Barna blir sønderknuste når de får øye på deres store idol som skrubber gulvet på flyplassen. Abu Raed blir kjent med Nour, en vakker kvinnelig pilot. Abu Raed må også forholde seg til Tareq, et av barna han fant på historier til - hvis far fikk ham til å selge ting på gaten for å tjene penger - i stedet for å gå på skole.

## Eksterne lenker
* 
*
Hanamakonda

**Hanamakonda**, også kalt **Hanumakonda**, **Hanmakonda** og **Hanamkonda**, er en forstad til byen Warangal i delstaten Telangana i India. Den er en *mandal* i distriktet Warangal.  Sammen med Warangal og Kazipet er den en del av Warangal Municipal Corporation.
 
Stedet har det kjente Tusensøylerstempelet, et hindutempel fra 1160-tallet, bygget da Kakatiya-dynastiet regjerte i området. I tiden da Hyderabad var en fyrstestat, var Hanamakonda hovedbyen i divisjonen og distriktet Warangal. 

Fram til 2008 var Hanamakonda en valgkrets ved valg til Lok Sabha.

## Referanser
Unani

**Unani** eller **unanimedisin** er klassisk gresk medisin videreutviklet av araberne til en behandlingsform der de fire kroppsvæskene blod, slim, gul galle og svart galle, samt balansen mellom disse, spiller en sentral rolle. Planter, urter og oljemassasje benyttes i behandlingen. Denne type behandling er utbredt blant muslimer i Midtøsten, Pakistan og India. I India praktiseres unanimedisin ved sykehus som har offentlig godkjennelse.
 
## Referanser
Møhlen

**Møhlen** (*Möhlen, Moehlen*):
* Jørgen Thor Møhlen

* Møhlenpris
## Möhlen
* Alexander Möhlen

* Lutke Möhlen
Kenyas herrelandslag i fotball

**Kenyas herrelandslag i fotball** er det nasjonale fotballaget til Kenya ved ekvatorialgrensen i Øst-Afrika. Landslaget administreres av det nasjonale fotballforbundet Football Kenya Association (FKA), som ble opprettet i 2011, og ble en del av henholdsvis FIFA i 1960 og CAF i 1968. Laget har aldri kvalifisert seg til et VM-sluttspill, men har deltatt i fem Afrikamesterskap.

## Historie
Kenya spilte sin første landskamp den 1. mai 1926 mot , i en kamp som endte uavgjort 1–1. Kenya fikk sin uavhengighet fra Storbritannia i desember 1963, men første kenyanske trener ble ikke utnevnt før i 1967, da Elijah Lidonde tok over trenerrollen. Landet kvalifiserte seg til Afrikamesterskapet i fotball for første gang i 1972, men klarte ikke å ta seg videre til sluttspill. Det gikk 14 år før Kenya igjen klarte å kvalifisere seg til Afrikamesterskapet, men heller ikke denne gangen klarte landet å ta seg videre til sluttspill.

Slutten av 1980-tallet og begynnelsen av 1990-årene var sportslig sett en positiv periode siden Kenya deltok i tre Afrikamesterskap på rad, men uten å kvalifisere seg til sluttspill.
Landet deltok for øvrig i kvalifisering til Verdensmesterskapet i fotball for første gang i 1974, men røk ut til fordel for  i tredje kvalifiseringsrunde. Kenya har siden deltatt i hver VM–kvalifisering, men har ikke lyktes med å ta seg videre til sluttspillet.

## Verdensmesterskapet i fotball
* 1930 til 1970 – *Deltok ikke i kvalifisering*
* 1974 til 2010 – *Utslått i kvalifisering*

## Afrikamesterskapet i fotball
* 1957 til 1959 – *Deltok ikke i kvalifisering*
* 1962 til 1970 – *Utslått i kvalifisering*
* 1972 – *1. runde*
* 1974 til 1982 – *Utslått i kvalifisering*
* 1984 – *Deltok ikke i kvalifisering*
* 1986 – *Utslått i kvalifisering*
* 1988 til 1992 – *1. runde*
* 1994 – *Utslått i kvalifisering*
* 1996 – *Trakk seg fra kvalifisering*
* 1998 til 2002 – *Utslått i kvalifiseringen*
* 2004 – *1. runde*
* 2006 til 2012 – *Utslått i kvalifisering*

## Kjente spillere
* Robert Mambo Mumba
* McDonald Mariga
* John Machethe Muiruri
* Dennis Oliech
* Arnold Origi
* Paul Oyuga
* Victor Wanyama

## Eksterne lenker
* FIFA.com – Kenyas profil
En pingles dagbok

***En pingles dagbok*** (originaltittel: *Diary of a Wimpy Kid*) er en humoristisk barnebokserie skrevet og illustrert av amerikaneren Jeff Kinney. Den startet som tegneseriestriper på Internett og fikk bokform i 2007. Serien er utgitt på 43 språk, deriblant på norsk. Boken har hatt svært stort salg.

Bokserien handler om «pinglen» Greg Heffley, vennen hans og de håpløse foreldrene. Greg drømmer om å bli berømt. Han blir fulgt fra barndommen til puberteten begynner med festing, kviser, jenter og opprør. Greg har en storebror som heter Rodrick, Rodrick er en frekk tenåring som spiller i et band.

## Norske oversettelser
De norske oversettelsene er utgitt av Gyldendal forlag. Bøker som er utgitt på norsk i serien:
* 2007: *En pingles dagbok* – oversatt av Isak Rogde
* 2008: *[[En pingles dagbok 2: Rodrick ruler]]* – oversatt av Isak Rogde
* 2008: *En pingles dagbok Gjør det selv-bok* (revidert og utvidet i 2011)
* 2009: *En pingles dagbok 3: Siste stikk* – oversatt av Hege Mehren
* 2009: *En pingles dagbok 4: Hundedager* – oversatt av Hege Mehren
* 2010: *En pingles filmdagbok* (utvidet i 2011)
* 2010: *En pingles dagbok 5: Den brutale sannheten* – oversatt av Hege Mehren
* 2011: ** – oversatt av Hege Mehren
* 2012: *En pingles dagbok 7: Femte hjul på vogna* – oversatt av Hege Mehren
* 2013: *En pingles dagbok 8: Tøffe tider* – oversatt av Hege Mehren
* 2014: *En pingles dagbok 9: Ut på tur aldri sur* – oversatt av Hege Mehren
* 2015: *[[En pingles dagbok 10: Gode gamle dager]]* – oversatt av Hege Mehren
* 2016: *En pingles dagbok 11: Dobbel innsats* – oversatt av Jan Christopher Næss
* 2017: *En pingles dagbok 12: Ferieparadiset* – oversatt av Jan Christopher Næss
* 2018: *En pingles dagbok 13: Nedsmelting* – oversatt av Jan Christopher Næss
* 2019: *En pingles dagbok 14: Hjem, kjære hjem* – oversatt av Jan Christopher Næss
* 2020: *En pingles dagbok 15: På dypt vann* – oversatt av Jan Christopher Næss
* 2021: *En pingles dagbok 16: Samling i bånn* – oversatt av Jan Christopher Næss
* 2022: *En pingles dagbok 17: Füllstappa bleie* – oversatt av Jan Christopher Næss

## Referanser


## Eksterne lenker
* 
* 
* «En pingles dagbok»  hos Gyldendal Norsk Forlag. Besøkt 29. februar 2012/18. oktober 2013
Sidereus Nuncius

***Sidereus Nuncius*** er en kort avhandling publisert på nylatin av Galileo Galilei i mars 1610. Dette var den første vitenskapelige avhandlingen basert på observasjoner gjort gjennom et teleskop og inneholder resultatene fra Galileos tidlige observasjoner av månen, stjernene og Jupiters måner.
Eric Barth

**Eric Barth** (født 6. september 1986) er en bryter fra Narvik. Eric startet sin karriere allerede som seksåring, og innehar syv andreplasser og tre tredjeplasser i NM i bryting. I 2012 deltok han i TV-serien Norges beste fighter på Viasat 4.

## Medaljer i norske seniormesterskap

## Kilder
*Viasat4play.no

## Eksterne lenker
*
Republikken Kongos herrelandslag i fotball

**Republikken Kongos herrelandslag i fotball** er det nasjonale fotballaget til Republikken Kongo i Sentral-Afrika. Landslaget administreres av det nasjonale fotballforbundet Fédération Congolaise de Football (FECOFOOT), som ble opprettet i 1962, og ble en del av henholdsvis FIFA samme år og CAF i 1966. Laget har aldri kvalifisert seg til et VM-sluttspill, men har deltatt i seks Afrikamesterskap.

## Historie
Det kongolesiske landslaget debuterte i april 1960 i en franskspråklig turnering på Madagaskar. I juli 1965 avholdt Kongo de Panafrikanske leker, hvor fotballandslaget spilte i samme gruppe som ,  og  og til slutt vant turneringen etter å ha vunnet finalen på cornere med uavgjort mot Mali. Kongos første motstander fra utenfor Afrika ble  i 1967. I 1968 deltok Kongo for første gang i Afrikamesterskapet, men klarte ikke å nå sluttspillet. De lyktes imidlertid bedre i 1972, da Kongo vant finalen med 3–2 over Mali.

## Verdensmesterskapet i fotball
* 1930 til 1974 – *Deltok ikke i kvalifisering*
* 1978 – *Utslått i kvalifisering*
* 1982 til 1990 – *Deltok ikke i kvalifisering*
* 1994 til 2010 – *Utslått i kvalifisering*

## Afrikamesterskapet i fotball
* 1957 til 1965 – *Deltok ikke i kvalifisering*
* 1968 – *1. runde*
* 1970 – *Deltok ikke i kvalifisering*
* 1972 – **Vinnere**
* 1974 – *4.-plass*
* 1976 – *Utslått i kvalifisering*
* 1978 – *1. runde*
* 1980 til 1988 – *Utslått i kvalifisering*
* 1990 – *Deltok ikke i kvalifisering*
* 1992 – *Kvartfinale*
* 1994 til 1998 – *Utslått i kvalifisering*
* 2000 – *1. runde*
* 2002 til 2012 – *Utslått i kvalifisering*

## Kjente spillere
* Chris Malonga
* Rolf-Christel Guié-Mien
* Paul Moukila
* François M'Pelé
* Christopher Samba

## Eksterne lenker
* FIFA.com – Republikken Kongos profil
Kongos herrelandslag i fotball

**Kongos herrelandslag i fotball** kan vise til:

* Den demokratiske republikken Kongos herrelandslag i fotball
* Republikken Kongos herrelandslag i fotball
Robert Graysmith

**Robert Graysmith** (født 17. september 1942 i Pensacola, Florida) er en amerikansk forfatter som skriver om kriminelle hendelser fra virkeligheten. 

## Liv og yrke
Han jobbet som en politisk karikaturtegner for San Francisco Chronicle i 1969 da Zodiac-morderen ble kjent. Graysmith prøvde å løse kodene som Zodiac-morderen sendte til avisen, og ble besatt av saken over de neste 13 årene før han til slutt konfronterte personen han mistenkte, Arthur Leigh Allen. Det andre ekteskap hans endte i skilsmisse, noe han mener er grunnet hans voldsomme interesse for Zodiac-saken. Han skrev to bøker om saken og ga etterhvert opp karrieren som en Pulitzer-pris-nominert karikaturtegner for å få tid til å skrive 5 bøker til om høyprofilert kriminalitet. Den ene av disse ble grunnlaget for filmen *[[Autofocus]]* som kom ut i 2002. En senere film, *[[Zodiac (film)|Zodiac]]*, regissert av David Fincher var delvis basert på bøkene hans. I filmen var det Jake Gyllenhaal som var Graysmith. 

## Bibliografi
* *[[Zodiac (bok)|Zodiac]]*
* *Zodiac Unmasked: the Identity of America's Most Elusive Serial Killer*
* *[[Theodore Kaczynski|Unabomber]]: a Desire to Kill*
* *The Sleeping Lady: [[David Carpenter|The Trailside Murders]] Above the Golden Gate*
* *The Murder of [[Bob Crane]]: Who Killed the Star of [[Hogan's Heroes]]?*
* *The Bell Tower: The Case of [[Jack the Ripper]] Finally Solved*
* *Amerithrax: The Hunt for the [[2001 anthrax attacks|Anthrax Killer]]*
* *The Laughing Gorilla: The True Story of the Hunt for One of America's First Serial Killers*.
* *Serial Killers and Their Victims* Boca Raton: Universal Publishers, 2004
* *The Girl in Alfred Hitchcock's Shower*

## Referanser


## Eksterne lenker
*
ISO 3166-2:UA

**ISO 3166-2:UA** er Ukrainas del av ISO 3166-2, som er del av ISO 3166-standarden utgitt av International Orginazation for Standardization (ISO), som definerer koder for navna til hovedinndelingene (f.eks. delstater eller fylker) av alle land med kode i ISO 3166-1. 

For Ukraina er det definert koder for 24 oblaster, 1 republikk og 2 byer. Byene har spesialstatus på linje nivå med oblastene.

Hver kode består av to deler, atskilt av en bindestrek. Første del er , ISO 3166-1 alfa-2-koden for Ukraina. Andre del er to sifre.

## Nåværende koder

## Se også
* Ukrainas oblaster

## Eksterne lenker
* Regions of Ukraine, Statoids.com
Storumans folkhögskola

**Storumans Folkhögskola** ligger i Södra Lappland og har Västerbottens läns landsting som eier. Mange av skolens spesialkurs har tilknytning til naturen og fjellene.
Dette speiles også i de allmenne kursene der noen har en klar uteprofil.

Skolen ble opprettet i 1959. I dag arbeider cirka 30 personer ved skolen. Omtrent 180 elever studerer årlig ved hovedskolen i Storuman, filialen Skidhemmet i Tärnaby og som fjernelever fra ulike deler av verden.

## Eksterne lenker
* Folkehøgskolenes informasjonstjenste om skolen
* Storumans Folkhögskola
* Skidhemmet
Linda A. Morabito

**Linda A. Morabito**, også kjent som Linda Kelly, Linda Hyder og Linda Morabito-Meyer, (født 21. november 1953 i Vancouver) er en amerikansk astronom som oppdaget vulkansk aktivitet på Io, en av Jupiters måner, den 9. mars 1979 ved NASAs Jet Propulsion Laboratory.

## Eksterne lenker
*
Stockholms tekniska institut

**Stockholms Tekniska Institut**, STI, er en privat utdannelsesinstitusjon som organisert som en stiftelse for utdannelse av ingeniører i Stockholm. STI har hatt virksomhet siden 1924.

STI startet friskolen Stockholms Tekniska Gymnasium i 2002 som ble solgt til Lernia College i juni 2010.

## Referanser


## Eksterne lenker
*
Rigspolitichef

**Rigspolitichef** (norsk: *Rikspolitisjef*) er tittelen på den øverste lederen av Danmarks politi.

Rikspolitisjefen administrerer bevillingene til politiet, og er blant annet ansvarlig for fordeling, omflytninger, ansettelser og forfremmelser innenfor såvel korpset av politibetjenter som politiets juridiske og administrative personale.

Rikspolitisjefen fører dessuten tilsyn med sjefene for landets politikretser – politidirektørene – og deres tilretteleggelse av politiets arbeid. Han fører også tilsyn med politiet på Færøyene og Grønland. Rikspolitisjefen har dog ikke mandat til å gripe inn overfor den konkrete tilretteleggelse av arbeidet i de enkelte politikretser.

Under seg har Rikspolitisjefen en rekke spesialavdelinger: Færdselspolitiet, de kriminaltekniske avdelinger, Rigspolitiets Rejseafdeling, Politiskolen og i et visst omfang Politiets Efterretningstjeneste.

Innenfor Rikspolitisjefens ansvarsområde ligger også administrasjonen av politiets sentrale registre, herunder Kriminalregistret, Pas- og Kørekortregistret, sykkelregistret og Centralregistret for Motorkøretøjer.
ISO 3166-2:AN

**ISO 3166-2:AN** var De nederlandske Antillers del av ISO 3166-2, som er del av ISO 3166-standarden utgitt av International Orginazation for Standardization (ISO), som definerer koder for navna til hovedinndelingene (f.eks. delstater eller fylker) av alle land med kode i ISO 3166-1.

De nederlandske Antiller var offisielt tildelt koden  i ISO 3166-1 alfa-2, før området blei delt inn i fem forskjellige territorier i 2010, og koden blei sletta fra ISO 3166-1. Curaçao og Sint Maarten blei land i Kongeriket Nederlandene, og er nå tildelt kodene  og  repsektivt. Bonaire, Sint Eustatius og Saba blei spesielle kommuner i Nederland, og er nå tildelt én kode i ISO 3166-1, , under fellesoppslaget Bonaire, Sint Eustatius og Saba.

Ingen koder for underinndelinger blei definert i ISO 3166-2:AN.

## Endringer
Følgende endringer i De nederlandske Antillers oppslag blei kunngjort i nyhetsbrev fra ISO 3166/MA etter at ISO 3166-2 først blei utgitt i 1998:

## Se også
* ISO 3166-2:BQ
* ISO 3166-2:CW
* ISO 3166-2:SX

## Eksterne lenker
* Netherlands Antilles, Statoids.com
Ma Zhongchen

**Ma Zhongchen** (kinesisk: 马忠臣, født 1936 i Tai'an i provinsen Shandong i Kina, død 2021) var en kinesisk kommunistisk politiker.

Han ble medlem av det kinesiske kommunistparti i 1956. Han steg i gradene og ble guvernør for Henan i 1993, og u mars 1998 partisekretær for kommunistpartiet i Henan.

Han var medlem av det kinesiske kommunistpartis 15. sentralkomite.

## Referanser


## Eksterne lenker
*
Annaskolan

**Annaskolan** var en jenteskole som ble grunnlagt i Stockholm i 1924 av Ester Edelstam. Skolen prøvde nye pedagogiske metoder som konsentrasjonslesing av bare et par fag av gangen noe som ga elevene muligheten til å fordype seg i studiene. Største delen av skolearbeidet utførtes i skoletiden og det ble bare gitt beskjedent med lekser. Skolen forsøkte også å konsentrere tiden som ble benyttet, samme tidsperiode ble studert i fagene i historie, litteratur-, kunst- og kirkehistorie. Metodene fortsatte å bli anvendt i Annaskolan-Detthowska skolan etter sammenslåingen med Detthowska skolan 1933.
Wang Zhongyu (maler)

**Wang Zhongyu** (kinesisk: 王仲玉, pinyin: *Wáng Zhòngyù*, Wade-Giles: *Wang Chung-yü*) var en maler under Ming-dynastiet aktiv under Hongwu-keiserens tid (1368&ndash;1398).

Wang var kjent for å male mennesker. Lite er kjent om ham.

## Referanser


## Litteratur
* Zhongguo gu dai shu hua jian ding zu (中国古代书画鑑定组). 2000. Zhongguo hui hua quan ji (中国绘画全集). Zhongguo mei shu fen lei quan ji. Beijing: Wen wu chu ban she. Volume 10.
Wang Zhongyu

**Wang Zhongyu** er navnet til flere personer:

* Wang Zhongyu (maler) (王仲玉), kinesisk maler fra Ming-dynastiets tid,
* Wang Zhongyu (politiker) (王忠禹, født 1933), kinesisk kommunistisk politiker.
National Police Air Service

**National Police Air Service** (**NPAS**) er det britiske politiets flyvetjeneste. Organisasjonen ble opprettet for å gi fly- og helikopterstøtte til 43 politistyrker i England og Wales, som erstatning for den tidligere ordningen hvor politistyrkene opererte separate flyavdelinger. NPAS ledes av Alex Marshall, sjef for College of Policing og tidligere politimester i Hampshire Constabulary, og ledes fra West Yorkshire Police Despatch & Flight Monitoring Centre i Bradford. South Yorkshire Police besluttet i september 2011 å holde seg utenfor den nye organisasjonen for i stedet beholde sin egen flyavdeling.

NPAS vil ha 25 luftfartøyer – hovedsakelig helikoptere, men også noen fly – som opererer fra 23 baser i England og Wales. Tjenesten vil gi alle politistyrkene tilgang til flystøtte 24 timer i døgnet, 365 dager i året. Tidligere hadde politistyrkene til sammen 32 luftfartøyer. Det er ventet at den nye organisasjonen vil gi innsparelser på 15 millioner britiske pund i året.

## Referanser


## Eksterne lenker
*
ISO 3166-2:CS

**ISO 3166-2:CS** var Serbia og Montenegros del av ISO 3166-2, som er del av ISO 3166-standarden utgitt av International Orginazation for Standardization (ISO), som definerer koder for navna til hovedinndelingene (f.eks. delstater eller fylker) av alle land med kode i ISO 3166-1.

Serbia og Montenegro var offisielt tildelt koden  i ISO 3166-1 alfa-2, før landet blei oppløst i 2006, og dets oppslag i ISO 3166-2 blei sletta. De to republikkene, Montenegro (serbisk: **') og [[Serbia]] (serbisk: **') blei sjølstendige og blei tildelt ISO 3166-1 alfa-2-kodene  og  respektivt.

Før 2003 het Serbia og Montenegro Jugoslavia, og hadde ISO 3166-1 alfa-2-koden .

Koden  ble tidligere brukt for å representere Tsjekkoslovakia, som blei oppløst i 1993, men dette skjedde før standarden ISO 3166-2 først blei utgitt.

## Endringer
Følgende endringer i Serbia og Montenegros oppslag blei kunngjort i nyhetsbrev fra ISO 3166/MA etter at ISO 3166-2 først blei utgitt i 1998:

### Koder før Nyhetsbrev I-8

## Se også
* ISO 3166-2:ME
* ISO 3166-2:RS

## Eksterne lenker
* Serbia and Montenegro, Statoids.com